CELEX: 32022D0197
Language: da
Date: 2022-01-17 00:00:00
Title: Kommissionens gennemførelsesafgørelse (EU) 2022/197 af 17. januar 2022 om et fælles stof til afgiftsmærkning af gasolier og petroleum (meddelt under nummer C(2022) 74)

14.2.2022   
               
               
                  DA
               
               
                  Den Europæiske Unions Tidende
               
               
                  L 31/52
               
            
         KOMMISSIONENS GENNEMFØRELSESAFGØRELSE (EU) 2022/197
         af 17. januar 2022
         om et fælles stof til afgiftsmærkning af gasolier og petroleum
         
            
               (meddelt under nummer C(2022) 74)
            
         
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 95/60/EF af 27. november 1995 om afgiftsmærkning af gasolier og petroleum (1), særlig artikel 2, stk. 2, og
         ud fra følgende betragtninger:
         
                     (1)
                  
                  
                     For at det indre marked kan fungere tilfredsstillende, og navnlig for at undgå skatteunddragelse blev der ved direktiv 95/60/EF indført et fælles system til mærkning af gasolier henhørende under kode 2710 00 69 i den kombinerede nomenklatur (KN) og petroleum henhørende under KN-kode 2710 00 55, der er overgået til forbrug, og som er fritaget for punktafgift eller afgiftsberigtiget til nedsat punktafgiftssats. KN-kode 2710 00 69 er blevet opdelt i KN-kode 2710 19 43, 2710 19 46, 2710 19 47, 2710 19 48, 2710 20 11, 2710 20 16 og 2710 20 19 for at tage hensyn til indholdet af svovl og biodiesel i gasolien, mens KN-kode 2710 00 55 er henført til KN-kode 2710 19 25 (2).
                  
               
                     (2)
                  
                  
                     Ved Kommissionens gennemførelsesafgørelse (EU) 2017/74 (3) blev produktet med det videnskabelige navn N-Ethyl-N-[2-(1-isobutoxyethoxy)ethyl]-4-(phenylazo)anilin (Solvent Yellow 124), som var blevet valgt ved Kommissionens gennemførelsesafgørelse 2011/544/EU (4), bekræftet som fælles stof til afgiftsmærkning, jf. direktiv 95/60/EF, af gasolier og petroleum, der ikke er afgiftsbelagt efter den fulde sats, som gælder for disse energiprodukter, når de anvendes som motorbrændstof.
                  
               
                     (3)
                  
                  
                     I henhold til artikel 2 i gennemførelsesafgørelse (EU) 2017/74 tages afgørelsen op til revision senest den 31. december 2021 for at tage hensyn til den tekniske udvikling inden for mærkningssystemer og modvirke svigagtig brug af energiprodukter, der er fritaget for punktafgift eller afgiftsberigtiget til nedsat punktafgiftssats.
                  
               
                     (4)
                  
                  
                     Som led i revisionsprocessen lancerede Kommissionen i 2015 en indkaldelse af interessetilkendegivelser for at fremlægge produkter, der er egnet til afgiftsmærkning af gasolier og petroleum (5). Kommissionen tilsigtede at finde et stof til mærkning, der giver bedre resultater i forhold til et sæt foruddefinerede kriterier end det stof, som anvendes i øjeblikket. For alle mærkestofkandidater anmodede Kommissionen om og modtog fra alle leverandører oplysninger om den maksimale salgspris for mærkestoffet og metoden for årlig indeksering.
                  
               
                     (5)
                  
                  
                     De af leverandørerne foreslåede mærkestofkandidater blev nøje undersøgt ud fra et teknisk synspunkt med bistand fra Det Fælles Forskningscenter med henblik på at teste deres modstandsdygtighed over for de mest almindelige, ulovlige teknikker til fjernelse. Analysen (6) viste, at produktet med handelsnavn ACCUTRACE™ PLUS, der indeholder butoxybenzen, vil være det foretrukne mærkestof.
                  
               
                     (6)
                  
                  
                     I forbindelse med en revision af direktiv 95/60/EF (7) i 2019 bekræftede Kommissionens evaluering, at det er hensigtsmæssigt at have fælles regler for mærkning af brændstof, som er afgiftsberigtiget til nedsat punktafgiftssats, men bemærkede, at Solvent Yellow 124 havde visse begrænsninger for så vidt angik manglende modstandsdygtighed over for almindelige teknikker til fjernelse. Evalueringen bekræftede, at det er nødvendigt at erstatte Solvent Yellow 124 med et mere robust mærkestof, der ikke kan fjernes.
                  
               
                     (7)
                  
                  
                     Disse resultater blev bekræftet af Toldsamarbejdsgruppen i Rådet (8), som fandt, at brændstofsvindel også medfører alvorlig miljøforurening som følge af anvendelsen af kemikalier såsom svovlsyre, chlorsyre og blegejord og som følge af den ulovlige dumpning af affaldsprodukter og olieslam i naturen, på landbrugsjord eller på offentlige veje.
                  
               
                     (8)
                  
                  
                     I stedet for Solvent Yellow 124 bør ACCUTRACE™ PLUS derfor vælges som fælles stof til afgiftsmærkning, jf. direktiv 95/60/EF, og på de betingelser, der er fastsat i direktivet. Indholdet af mærkestof bør fastsættes inden for et harmoniseret interval for at fremme gennemførelsen af kontrollen med overholdelsen i hele Unionen.
                  
               
                     (9)
                  
                  
                     Af hensyn til en smidig gennemførelse af det nye mærkestof og for at give medlemsstaterne mulighed for at udtømme eksisterende lagre af det nuværende mærkestof Solvent Yellow 124 bør der fastsættes en overgangsperiode på 24 måneder. I løbet af denne overgangsperiode bør medlemsstaterne have mulighed for at anvende enten Solvent Yellow 124 eller ACCUTRACE™ PLUS som fælles stof til afgiftsmærkning, jf. direktiv 95/60/EF.
                  
               
                     (10)
                  
                  
                     Adgangen til ACCUTRACE™ PLUS bør, selv om stoffet er patentbeskyttet i Unionen, om nødvendigt sikres ved licensaftaler.
                  
               
                     (11)
                  
                  
                     Denne afgørelse fritager ikke virksomheder fra deres forpligtelser i henhold til artikel 102 i traktaten om Den Europæiske Unions funktionsmåde.
                  
               
                     (12)
                  
                  
                     For at tage højde for de muligheder, der vil opstå som følge af den videnskabelige udvikling, bør der fastsættes en frist for revision af denne afgørelse.
                  
               
                     (13)
                  
                  
                     Afgørelsen bør revideres til enhver tid før denne frist, hvis det konstateres, at ACCUTRACE™ PLUS giver anledning til skatteunddragelse eller forårsager sundhedsmæssig eller miljømæssig skade.
                  
               
                     (14)
                  
                  
                     Gennemførelsesafgørelse (EU) 2017/74 bør derfor ophæves.
                  
               
                     (15)
                  
                  
                     Foranstaltningerne i denne afgørelse er i overensstemmelse med udtalelse fra Punktafgiftsudvalget —
                  
               VEDTAGET DENNE AFGØRELSE:
         
            Artikel 1
            Det i bilaget til denne afgørelse beskrevne produkt ACCUTRACE™ PLUS anvendes som fælles stof til afgiftsmærkning, jf. direktiv 95/60/EF, af alle gasolier henhørende under KN-kode 2710 19 43, 2710 19 46, 2710 19 47, 2710 19 48, 2710 20 11, 2710 20 16 og 2710 20 19 og af petroleum henhørende under KN-kode 2710 19 25.
            Medlemsstaterne fastsætter indholdet af ACCUTRACE™ PLUS i energiprodukter, som skal ligge på mindst 12,5 mg pr. liter og højst 18,75 mg pr. liter. Det svarer til et indhold i energiprodukter på mindst 9,5 mg butoxybenzen pr. liter og højst 14,25 mg butoxybenzen pr. liter.
         
         
            Artikel 2
            Medlemsstaterne kan anvende enten Solvent Yellow 124 eller ACCUTRACE™ PLUS som fælles stof til afgiftsmærkning, jf. direktiv 95/60/EF, i en overgangsperiode indtil den 18. januar 2024. Hvis de anvender Solvent Yellow 124 som fælles stof til afgiftsmærkning i denne overgangsperiode, fastsætter medlemsstaterne indholdet af Solvent Yellow 124 i energiprodukter til mindst 6 mg pr. liter og højst 9 mg pr. liter.
         
         
            Artikel 3
            Denne afgørelse tages op til revision senest den 31. december 2028 for at tage hensyn til den tekniske udvikling inden for mærkningssystemer og modvirke svigagtig brug af energiprodukter, der er fritaget for punktafgift eller afgiftsberigtiget til nedsat punktafgiftssats.
            Der foretages en tidligere revision, hvis det konstateres, at ACCUTRACE™ PLUS giver anledning til skatteunddragelse eller forårsager sundhedsmæssig eller miljømæssig skade.
         
         
            Artikel 4
            Gennemførelsesafgørelse (EU) 2017/74 ophæves.
         
         
            Artikel 5
            Denne afgørelse er rettet til medlemsstaterne.
         
         
            Udfærdiget i Bruxelles, den 17. januar 2022.
            
               
                  På Kommissionens vegne
               
               Paolo GENTILONI
               
                  Medlem af Kommissionen
               
            
         
         
            (1)  EFT L 291 af 6.12.1995, s. 46.
         
            (2)  KN-koderne skal være de koder, der er angivet i Kommissionens gennemførelsesforordning (EU) 2020/1577 af 21. september 2020 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 361 af 30.10.2020, s. 1).
         
            (3)  Kommissionens gennemførelsesafgørelse (EU) 2017/74 af 25. november 2016 om et fælles stof til afgiftsmærkning af gasolier og petroleum (EUT L 10 af 14.1.2017, s. 7).
         
            (4)  Kommissionens gennemførelsesafgørelse 2011/544/EU af 16. september 2011 om et fælles stof til afgiftsmærkning af gasolier og petroleum (EUT L 241 af 17.9.2011, s. 31).
         
            (5)  EUT C 299 af 11.9.2015, s. 28.
         
            (6)  https://publications.jrc.ec.europa.eu/repository/handle/JRC107206.
         
            (7)  https://ec.europa.eu/taxation_customs/sites/taxation/files/fiscal-marking-report-2019.pdf.
         
            (8)  https://data.consilium.europa.eu/doc/document/ST-6595-2020-INIT/en/pdf
         — jf. den endelige vedtagne rapport om »Action 9.1.2.1 — Smuggling and illegal handling of mineral oils: Laundering (the removal of fiscal marker)«.
      
      
         
            BILAG
            
               1.   
               
                  Handelsnavn: ACCUTRACE™ PLUS
               
            
            
               2.   
               
                  Colour Index-navn: Farveløs
               
            
            
               3.   
               
                  Videnskabeligt navn: Butoxybenzen (CAS-registreringsnummer 1126-79-0)